CELEX: 62012CA0561
Language: el
Date: 2013-12-05 00:00:00
Title: Υπόθεση C-561/12: Απόφαση του Δικαστηρίου (τέταρτο τμήμα) της 5ης Δεκεμβρίου 2013 [αίτηση του Riigikohus (Εσθονία) για την έκδοση προδικαστικής αποφάσεως] — Nordecon AS, Ramboll Eesti AS κατά Rahandusministeerium (Δημόσιες συμβάσεις — Διαδικασία με διαπραγμάτευση με δημοσίευση σχετικής προκηρύξεως — Δυνατότητα της αναθέτουσας αρχής να διεξάγει διαπραγματεύσεις για προσφορές που δεν ανταποκρίνονται στις απαιτήσεις δεσμευτικού χαρακτήρα που έχουν καθοριστεί με τις τεχνικές προδιαγραφές τις οποίες περιλαμβάνει η συγγραφή υποχρεώσεων της δημοσίας συμβάσεως)

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/16
            
         Απόφαση του Δικαστηρίου (τέταρτο τμήμα) της 5ης Δεκεμβρίου 2013 [αίτηση του Riigikohus (Εσθονία) για την έκδοση προδικαστικής αποφάσεως] — Nordecon AS, Ramboll Eesti AS κατά Rahandusministeerium
   (Υπόθεση C-561/12) (1)
   
   (Δημόσιες συμβάσεις - Διαδικασία με διαπραγμάτευση με δημοσίευση σχετικής προκηρύξεως - Δυνατότητα της αναθέτουσας αρχής να διεξάγει διαπραγματεύσεις για προσφορές που δεν ανταποκρίνονται στις απαιτήσεις δεσμευτικού χαρακτήρα που έχουν καθοριστεί με τις τεχνικές προδιαγραφές τις οποίες περιλαμβάνει η συγγραφή υποχρεώσεων της δημοσίας συμβάσεως)
   2014/C 45/28
   Γλώσσα διαδικασίας: η εσθονική
   
      Αιτούν δικαστήριο
   
   Riigikohus
   
      Διάδικοι στην υπόθεση της κύριας δίκης
   
   Nordecon AS, Ramboll Eesti AS
   
      κατά
   
   Rahandusministeerium
   
      Αντικείμενο
   
   Αίτηση προδικαστικής αποφάσεως — Riigikohus — Ερμηνεία του άρθρου 30, παράγραφος 2, της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134, σ. 114) — Διαδικασία με διαπραγμάτευση με δημοσίευση σχετικής προκηρύξεως — Δυνατότητα της αναθέτουσας αρχής να διεξάγει διαπραγματεύσεις σε σχέση με προσφορές οι οποίες δεν είναι σύμφωνες με τις δεσμευτικού χαρακτήρα απαιτήσεις των τεχνικών προδιαγραφών που έχουν καθοριστεί με τη συγγραφή υποχρεώσεων της δημόσιας συμβάσεως — Τροποποίηση των τεχνικών προδιαγραφών κατά τη διάρκεια των διαπραγματεύσεων — Δυνατότητα αναθέσεως της δημόσιας συμβάσεως στον διαγωνιζόμενο που υπέβαλε προσφορά η οποία δεν είναι σύμφωνη με τις ως άνω τεχνικές προδιαγραφές
   
      Διατακτικό
   
   Το άρθρο 30, παράγραφος 2, της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, δεν επιτρέπει στην αναθέτουσα αρχή να διεξάγει διαπραγματεύσεις με τους διαγωνιζομένους σε σχέση με προσφορές που δεν ανταποκρίνονται στις δεσμευτικού χαρακτήρα απαιτήσεις οι οποίες έχουν καθοριστεί με τις τεχνικές προδιαγραφές της συμβάσεως.
   
      (1)  ΕΕ C 38 της 9.2.2013.